nb da da de de en en it da da da en ca en es en es tr ne en en en da da da da da en da da da fr ca en es en es tr ne en en en nb da da da fr da da da ca en es en es tr ne en en en da da da ca en es en es tr ne en en en da da da da da da da da da da da da da da ca en es en es tr ne en en en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en
June | 2011 | Stilhed før Storm
Det traadloese i vores ellers topfede lejlighed er nede og har vaeret det i et par dage. Det var ikke planen jo! Soede Cea er helt faerdig over manglende internet. Han lever jo af det skidt. Vi har snakket om, at det sikkert er en god oevelse for os begge at vaere uden internet i noget tid. Men det er mest noget vi snakker om for sjov og fordi vi foeler os noedsaget til det. Vi savner det begge to en del.
Men manglende internet goer det jo alt andet lige ogsaa noget mere kompliceret at skrive ligesaa mange spaendende blogindlaeg som jeg gerne ville. Stilhedfoerstorm som rejseblog is not really happening. Staar lige nu i applestoren paa 5th Avenue og skriver (billedet er ogsaa taget her). Og udover at det er ret blaeret, saa krydser vi fingre for at nettet snart er up and running igen, saa jeg igen kan skrive ae, oe og aa.
Jeg smutter igen, foer en af de mange mange blaa maend kommer og hiver mig vaek fra Mac’en.
Oh yes, så er vi i gang. Takket være tidsforskellen var vi up and running kl 7 i morges. Forestiller mig ikke at det bliver ved med at gå så godt med at komme “op og få noget ud af dagen” hele ferien – de seks timer skal vi nok få has på.
Vi har naturligvis været inde på Manhatten i dag – hovedsageligt East Village, hvis det siger nogen noget. Rimelig surealistisk faktisk at være her. Har det nok stadig lidt som om, at det der New York som alle taler om er et andet sted. At det der New York fra serierne er et andet sted. At det vi har gået rundt i er sådan en slags snyde-New York. Meeen vi har da både set gule taxaer og købt billige sko, så jeg tror det er her….
Vi har også set egern. Mange egern. Jamen for fanden, det er jo nærmest et skadedyr herovre. Hvad sker der for, at jeg har boet på landet de første 20 år af mit liv og ALDRIG set et egern i den vilde natur. Men ligeså snart jeg sætter min fod i kæmpebyen NY vrimler det med dem? I don’t get it.
Dagens mission var at komme ind på øen. Done. Ud over det var Ceas mission a) at komme forbi en applestore, b) at købe nogle shorts (han havde ingen med hjemmefra – uholdbart i 30 graders varme) og c) at købe et par sko. Done, done and done. Så nu er han klar til at tage hjem igen. Så kan han sidde og vente på jeg får shoppet færdigt. Var en tur forbi Patricia Fields (stylisten fra Sex and Te City) biks i dag. Nok ikke lige der jeg kommer til at investere hele børneopsparingen, men i sandhed et kig værd. Som en anmeldelse af stedet lyder:
“Right up there with Agent Provocateur except while Agent Provocateur is te classy lady you took to dinner, Patricia Field is te freak that comes out once you get her back home!”
True story. Den mucho gay ekspedient med blottet brystmuskulatur og et nasalt “hi guys”satte scenen og Cea var da også ret hurtigt ude igen.
Var i himlem i St. Mark’s Bookshop. Åh jeg er sådan en bogluder. Tror bøger er min skofetish. Ud over at sko også er min skofetish. Måtte med Ceas hjælp lægge store bånd på mig selv, for ikke at slæbe afsted med halvdelen af butikken. Købte en bog om ondskab (Zimbardo) og en anden om “te psychpathology of sexual cruelty” (Stekel). Tror ekspedienten syntes jeg var ret dark….
Håber alt er vel derhjemme. Adios!
Et par billeder fra dagen:
Så er jeg herovre. New York baby! Det er som forventet stort, varmt og skønt! Efter 20 lange laaaange timer undervejs, sidder vi nu i lejligheden og prøver at holde os vågne længe nok, til at dagen i morgen ikke starter kl 4 lokal tid. Kan se på iPaden at klokken er 2.38 hjemme i DK lige nu, hvilket er det tidspunkt mit indre ur følger. Slavisk. Lidt alkohol og et bad kan forhåbentlig holde mig på dubberne lidt længere. Den er nemlig kun 20.38 her. Det ville jo være ærgerligt ikke at bruge bloggen til at fortælle om turen. Så hvis der er nogle, der mest kommer forbi pga. – ja pga. hvad monstro? – ja, så kommer der nok til at gå lidt rejseblog i den, de næste par uger. Det skal da ikke udelukkes, at der kan kommer mere klassiske indlæg på trods af den nye geografiske placering, men so far kommer det nok til lugte lidt af et virtuelt postkort.
Lejligheden her i Williamsburg (Brooklyn) er super slice (Læs= Nice. Jo, det ER det de unge siger nutildags!). Skulle vi mod al forventning komme til at bruge de næste 14 dage indenfor lejlighedens fire vægge, ville den være turen herover værd. Sådan da. Det bliver næppe tilfældet og det ville sandelig også være en skam, da det første lille aftenstroll i området vidner om, at det er det helt rigtige sted, vi har valgt at bo. Her er cool og hyggeligt!
Som mange andre turister gider vi faktisk ikke rigtig være turister. Dvs. det gider vi godt, men de andre skal helst tro, at vi ikke er det. At vi hører til. Tænker det er en eller anden evolutionært “mennesket-som-flokdyr”-ting. Anyways – det kører fint nok med ikke at være totalt lost. Bortset fra ølkøbet. Vi kom til at lave en rookie turistfejl: Overså det ellers temmelig i øjenfaldende “light” på siden af Coronaen. Så nu har vi ikke engang alkoholen til at holde os i gang.
Manhatten set fra parken overfor lejligheden.
Mig og Manhatten. Beklager jeg er lidt flyfedtet. Går i bad asap.
Søges: Asiater/dansk hermafrodit el. shemale, tvekønnet max 35 år.
Apropos min tidligere klage over den manglende substans og  juicyness i Aarhus Onsdags “Lykken er” sektion, så faldt jeg over denne beskedne forespørgsel i dagens udgave. Så tror jeg nok den analoge version af netdating er tilbage på sporet!
Anyone? Du vil ikke fortryde det….;-)
I tilfælde af at der skulle have sneget sig et par børn ind på bloggen her, må jeg nu bringe en advarsel. Det følgende er ikke for sarte sjæle, og hvis du (lille du) absolut vil kigge med, så snup lige den bærbare med ind på værelset, så mor og far ikke ser det.
Et uskyldigt kig på nettet sådan en onsdag formiddag bragte mig forbi fiskemagasinet “Fisk og Fri’s” hjemmeside. Ok ok så jeg havde fået et tip. Jeg kommer ikke forbi der hver dag. Men hvorom alting er, så fandt jeg denne guldgrube af en fucked up version af side 9 pigen (som om det ikke er fucked up nok i sig selv): Ugens fiskepige!
Wauw! Jeg skal da ellers lige love for at de fiskere er frie.
Har jo slet ikke været dem alle igennem, for det er i sandhed noget af et arkiv de har akkumuleret, men et hurtigt kig gennem de første ti – femten stykker gav allerede et par favoritter, jeg lige ville dele med Jer.
Tænk at sidde der på hug i aftenrøden og fange sin egen aftensmad….
…eller at flirte med en aborre i grumset åkandebefængt vand med sine fineste juveler og sin stråhat….
…eller hænge nøgen ud med sin bedste veninde mens man leende prøver at hale en fisk i land.
Ja man må i sandhed føle sig fri som en fisk…eller…
Og nu tænker du sikkert, min kære veninde, at det er uretfærdigt, at det altid er mændende der får eyecandy. Og det er det da også. Men se nu her – for der er også gode sager til tøsebørnene: Ugens fiskefyr somend!
Åh, der er nu ikke noget der kan få én op at ringe, som en bleg mandemås og et par eccosandaler ved en flodbred.
Eller et par tangaer (med en nisse på?!!?) og skjorten tucked ned i “bukserne”, på den der helt rigtige facon.  Jauwsasasasa!
Så tror jeg nok vi kom op og i gang – glædelig onsdag!
PS: Billederne er alle (!) taget af Olivier Portrat – man må alligevel tage hatten af for hans opfindsomhed. Man kunne forledes til at tro, at der var en øvre grænse for hvor mange forskellige måder, man kan kombinere en lækker pige, en fiskestang og en aborre, men det synes ikke at være tilfældet. Imponerende arbejde Oliver!
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.